CELEX: 31981R2898
Language: hu
Date: 1981-10-07 00:00:00
Title: Commission Regulation (EEC) No 2898/81 of 7 October 1981 amending Regulation (EEC) No 1371/81 laying down detailed rules for the administrative application of monetary compensatory amounts, Regulation (EEC) No 243/78 providing for the advance fixing of monetary compensatory amounts and Regulation (EEC) No 52/81 laying down detailed rules for the application of accession compensatory amounts

Avis juridique important

|

31981R2898

Official Journal L 287 , 08/10/1981 P. 0001 - 0002

A BIZOTTSÁG 2898/81/EGK RENDELETE(1981. október 7.)a pénzügyi kompenzációs összegekre vonatkozó részletes végrehajtási rendelkezések megállapításáról szóló 1371/81/EGK, a pénzügyi kompenzációs összegek előzetes rögzítéséről szóló 243/78/EGK, valamint a csatlakozási kompenzációs összegek alkalmazására vonatkozó részletes szabályok megállapításáról szóló 52/81/EGK rendelet módosításárólAZ EURÓPAI KÖZÖSSÉGEK BIZOTTSÁGA,tekintettel az Európai Gazdasági Közösséget létrehozó szerződésre,tekintettel Görögország csatlakozási okmányára,tekintettel a legutóbb a 876/81/EGK rendelettel[1] módosított, az egyes tagállamok pénznemei tekintetében az ingadozási sáv átmeneti kiszélesítését követően a konjunktúra-politikának a mezőgazdaságban meghozandó egyes intézkedéseiről szóló, 1971. május 12-i 974/71/EGK tanácsi rendeletre[2] és különösen annak 6. cikkére,tekintettel a gabonafélékkel kapcsolatos csatlakozási kompenzációs összegek rendszerére vonatkozó általános szabályok megállapításáról szóló, 1981. január 1-jei 1/81/EGK tanácsi rendeletre[3] és különösen annak 8. cikkére, valamint a mezőgazdasági termékekkel vagy a mezőgazdasági termékek feldolgozásából származó árukkal kapcsolatos kompenzációs összegek rendszerére vonatkozó általános szabályok megállapításáról egyéb rendeletek megfelelő rendelkezéseire,mivel az 1981. május 19-i 1371/81/EGK bizottsági rendelet[4] megállapította a 974/71/EGK rendelettel bevezetett pénzügyi kompenzációs összegekre vonatkozó részletes végrehajtási rendelkezéseket;mivel 1981. október 4-ig a Belga-Luxemburgi Gazdasági Unió (BLGU) és Hollandia úgy döntött, hogy valutáik ingadozásait az 1971. május 9. előtti sávban tartják, és nem módosították a valutáik közötti viszonyt, ami lehetővé teszi, hogy a BLGU és Hollandia között ne kelljen pénzügyi kompenzációs összegeket alkalmazni; mivel azonban, a középárfolyamoknak az Európai Monetáris Rendszer keretében elvégzett, 1981. október 5-től hatályos kiigazítása folytán a belga/luxemburgi frank és a holland gulden között meglévő viszony megváltozott; mivel ennélfogva a BLGU és Hollandia között pénzügyi kompenzációs összegeket kell alkalmazni, és az 1371/81/EGK rendelet 24. cikkét megfelelően módosítani kell; mivel figyelembe kell venni e helyzet következményeit, és a 243/78/EGK rendeletet[5], valamint az 52/81/EGK rendeletet[6] megfelelően módosítani kell;mivel az e rendeletben előírt rendelkezések összhangban vannak a megfelelő irányítóbizottságok véleményével,ELFOGADTA EZT A RENDELETET:1. cikkAz 1371/81/EGK rendelet 24. cikke a következőképpen módosul:"24. cikkE rendelet alkalmazásában Belgium és Luxemburg (BLGU) egyetlen tagállamnak tekintendő."2. cikkA 243/78/EGK rendelet 1. cikkének (4) bekezdése a következőképpen módosul:"(4) E rendelet alkalmazásában Belgium és Luxemburg (BLGU) egyetlen tagállamnak tekintendő."3. cikkAz 52/81/EGK rendelet 11. cikke a következő bekezdéssel egészül ki:"Ez a rendelkezés nem vonatkozik azonban azon termékekre, amelyekre pénzügyi kompenzációs összeg alkalmazandó. Ebben az esetben csupán Belgium és Luxemburg (BLGU) tekintendő egy tagállamnak."4. cikkEz a rendelet az Európai Közösségek Hivatalos Lapjában való kihirdetésének napján lép hatályba.Ez a rendelet teljes egészében kötelező és közvetlenül alkalmazandó valamennyi tagállamban.Kelt Brüsszelben, 1981. október 7-én.a Bizottság részérőlPoul DALSAGERa Bizottság tagja[1] HL L 88., 1981.4.2., 26. o.[2] HL L 106., 1971.5.12., 1. o.[3] HL L 1., 1981.1.1., 1. o.[4] HL L 138., 1981.5.25., 1. o.[5] HL L 37., 1978.2.7., 5. o.[6] HL L 4., 1981.1.1., 30. o.